पर्यावरण वन एवं जलवायु परिवर्तन मंत्रालय भारतजर्मनी जल और कचरा प्रबंधन के क्षेत्र में सहयोग करेंगे जल और कचरा प्रबंधन के क्षेत्र में सहयोग पर गठित भारतजर्मनी कार्यसमूह की तीसरी बैठक आज नई दिल्ली में संपन्न हो गई। बैठक में भारत के वन पर्यावरण तथा जलवायु परिवर्तन मंत्रालय और जर्मनी के पर्यावरण प्रकृति संरक्षण और परमाणु सुरक्षा मंत्रालय के प्रतिनिधिमंडलों के बीच जल और कचरा प्रबंधन के क्षेत्र में सहयोग की संभावनाओं पर विस्तार से चर्चा की गई। भारत और जर्मनी के बीच द्विपक्षीय आर्थिक सहयोग पहले से ही काफी मजबूत है और ज्यादातर क्षेत्रों में भारत को जर्मनी के समकक्ष दक्षता हासिल है।